264 



12 



Art end den, fra hvilken de faa, tidligere i Maquiné-Hulen og i Lapa vermellia samlede Lev- 

 ninger hidrøre. Skjondt en meget nøjeseende Sammenligning nok kan paavise nogle smaa 

 Afvigelser mellem Knoglerne fra disse to sidstnævnte Huler og de tilsvarende fra Escrivania- 

 Hulen, ere dog hine Knogler dels i saa maadelig Stand, dels saa faa i Tallet, at det maatte 

 kaldes meget dristigt at ville lægge synderlig Vægt paa disse Smaaforskjelligheder ; de ere ikke 

 større, end at de godt kunne være individuelle Afvigelser. Det vilde heller ikke være faldet 

 mig ind at lægge anden Betydning i dem, dersom der ikke havde vist sig tillige al være 

 en Forskjel i Tænderne tilstede. I det Følgende vil der blive gjort nærmere Rede for den ; 

 her skal jeg indskrænke mig til at anføre, at Dr. Lund i sine Bemærkninger om Tand- 

 sættet hos den i Maquiné-Hulen fundne Cociodon maqinnensis 1 ) fremhæver en Tand, som er 

 smallere end Resten, og som han paa Grund af dens Form sammenligner med en Fortand 

 af en Kapivar [Hydrochoerus capybara). De to i Maquiné-Hulen fundne Exemplarer af 

 denne afvigende Tand ere heldigvis opbevarede i hans Samling blandt de øvrige Coelodon- 

 Tænder fra denne Hule, og ved Sammenligningen viser det sig, at der ikke findes en 

 lignende Tand noget Steds i Tandrækken hos den i Escrivania- Hulen opdagede Cociodon. 

 Der kan ikke være Tale om at tilskrive Slid nogen Del i Tandens afvigende Form ; det er 

 ikke rimeligt, at den skulde være et Kjønsmærke, og Forskjellen forekommer mig meget 

 for stor til at kunne antages for en tilfældig individuel Særegenhed, om jeg end paa ingen 

 Maade vil nægte, at saadanne ogsaa kunne vise sig i Tænderne. 



Jeg tror derfor, i alle Fald indtil nye og rigeligere Fund afgjort maatte bevise det 

 Modsatte, at maatte blive staaende ved den Antagelse, at den i Escrivania- Hulen fundne 

 Coelodon er en anden Art end den, af hvilken der fandtes Levninger i Lapa nova de Ma- 

 quiné og i Lapa vermellia. Som vi have set, kan Navnet Coelodon kaupii betragtes som 

 ledigt; men da Escrivania-Arten ikke har Noget at gjøre med den uholdbare Art, som en 

 kort Tid bar dette Navn, synes det let at kunne give Anledning til Misforstaaelse og For- 

 virring, hvis man vilde overføre det paa den ny Art; jeg foretrækker derfor at kalde den 

 Coelodon escrivanensis efter Hulen, hvor de første Levninger af den ere fundne, og i Overens- 

 stemmelse med den .Maade, paa hvilken Dr. Lund har benævnt den tidligst fundne af de 

 af ham opdagede Arter. 



Den følgende Beskrivelse af Benbygningen er udelukkende grundet paa de i Escri- 

 vania- Hulen udgravede Knogler. Hvis fremtidige Fund og Undersøgelser stadfæste min 

 Anskuelse, at Coelodon- Levningerne fra Lapa nova de Maquiné og Lapa vefmelha hidrøre 

 fra en anden Art end den, som laa begravet i Escrivania-Hulen, vil det jo vistnok vise sig, 



') Blik paa Brasiliens Dyreverden &c. 2den Afh. Særtryk. Kbhvn. 1839. S. 12. — Kgl. D. Vid. Selsk. 

 naturv. og mathem. Afh. 8de Ü. Kbhvn 1841. S. 72. 



Samme Steds, 3dje Afh. Særtryk. Kbhvn. 1840. S. 14, Noten. — Kgl. D. Vid. Selsk. naturv. og 

 mathem. Afh. 8de D. Kbhvn. 1841. S. 230. 



